wickkiey/tamil-wikipedia-markdown huggingface dataset:
# குட் நைட் (2023 திரைப்படம்)


**குட் நைட்** (Good Night) என்பது 2023 ஆம் ஆண்டு தமிழ் மொழியில் வெளியான காதல் மற்றும் நகைச்சுவை திரைப்படம். அறிமுக இயக்குநர் விநாயக் சந்திரசேகர் எழுதி இயக்கி இருக்கிறார். முதன்மை கதாபாத்திரத்தில் நடிகர் மணிகண்டன், மீத்தா ரகுநாத் இயக்குநர் பாலாஜி சக்திவேல் மற்றும் ரமேஷ் ஆகியோர் முக்கிய வேடங்களில் நடித்துள்ளனர். மேலும் பகவதி பெருமாள், ரேய்ச்சல் ரெபேக்கா ஆகியோர் துணை வேடங்களில் நடித்துள்ளார்.  

12 மே 2023 அன்று தமிழகத்தில் வெளியிடப்பட்டது. விமர்சகர்களிடமிருந்து நேர்மறை விமர்சனங்களைப் பெற்று திரையரங்குகளில் 50 நாட்களைக் கடந்து திரையிடப்பட்டது.  

## கதை
மென்பொருள் துறையில் வேலைபார்க்கும் மோகன், தொடர்ந்து ஏற்படும் குறட்டை காரணமாக அவனது வாழ்க்கையில் ஏற்படும் பிரச்சனைகளைச் சுற்றியே கதை அமைக்கப்பட்டு இருக்கிறது.  

## நடிகர்கள்

- மோகனாக மணிகண்டன்
- அனுவாக மீத்தா ரகுநாத்
- ரமேஷ், மகாவின் கணவர் ரமேஷ் திலக்
- அனுவின் வீட்டு உரிமையாளராக பாலாஜி சக்திவேல்
- பகவதி பெருமாள் ஹயக்ரீவன் பாலாஜி, மோகனின் முதலாளி
- மஹாவாக ரைச்சல் ரபேக்கா, மோகனின் மூத்த சகோதரி
- மோகனின் சக ஊழியரான ப்ரீத்தியாக கௌசல்யா நடராஜன்
- மோகனின் அம்மாவாக உமா ராமச்சந்திரன்
- மோகனின் சகாவாக நிகிலா சங்கர்
- மோகனின் சக ஊழியராக ஜெகன் கிருஷ்ணன்
- ஷாலினியாக ப்ரியாலயா, மோகனின் முன்னாள் காதல் ஆர்வலரும் சக ஊழியரும்
- மோகனின் தங்கையாக ராகவியாக ஸ்ரீ ஆர்த்தி
- அனுவின் வீட்டு உரிமையாளரின் மனைவியாக சைவம் கலா
- ஆட்டோ டிரைவராக விநாயக் சந்திரசேகரன் (கேமியோ தோற்றம்)

## உற்பத்தி
இந்த திரைப்படத்தின் படப்பிடிப்பு முழுவதும் சென்னை மற்றும் அதனைச் சுற்றி உள்ள பகுதிகளில் நடைபெற்றது. நவம்பர் 2022 இல் முழு படப்பிடிப்பும் நிறைவடைந்தது. திரைப்படத்தின் முதல் பார்வையை இயக்குநர் பா. ரஞ்சித் மற்றும் விஜய் சேதுபதி வெளியிட்டனர். படத்தின் முன்னோட்டம் நடிகர் ஜெயம் ரவி அவர்களால் வெளியிடப்பட்டது. திரை அரங்குகளில் 12 மே 2023 அன்று வெளியிடப்பட்டது.  

## இசை
படத்திற்கு இசையமைத்தவர் சீன் ரோல்டன் .  

<div>  
அனைத்து பாடல்களும் மோகன் ராஜன் எழுதியவை  
**id="253" | ட்ராக் பட்டியல்**

| 3:39 |
| --- |
</div>
# உதயபுரா சட்டமன்றத் தொகுதி

**உதயபுரா சட்டமன்றத் தொகுதி** (*Udaipura Assembly constituency*) மத்திய இந்தியாவில் உள்ள மத்தியப் பிரதேச மாநிலத்தின் 230 சட்டப்பேரவைத் தொகுதிகளில் ஒன்றாகும்.  

இது ராய்சேன் மாவட்டத்தின் ஒரு பகுதியாகும்.  

## சட்டப் பேரவை உறுப்பினர்கள்
| 2018 | தேவேந்திர சிங் படேல்}}

===2018===

== மேலும் பார்க்கவும் ==
உதய்புரா |
| --- | --- |
# கௌர் அமைச்சகம்

**கௌர் அமைச்சகம்** (*Gaur ministry*) என்பது மத்தியப் பிரதேசத்தில் ஆகத்து 2004 முதல் பாபுலால் கெளர் அமைச்சரவையின் அமைச்சர்களின் பட்டியல் ஆகும். பாரதிய ஜனதா கட்சியின் தலைவரான பாபுலால் கெளர் 2003 திசம்பரில் மத்தியப் பிரதேச முதல்வராகப் பதவியேற்றார். இவரது அமைச்சின் அமைச்சர்களின் பட்டியல் இது.  

## அமைச்சரவை அமைச்சர்கள்

- பாபுலால் கெளர் - முதல்வர்
- கௌரி சங்கர் ஷெஜ்வார்
- கைலாஷ் சாவ்லா
- ராகவ்ஜி
- தால் சிங் பிசேன்
- கோபால் பார்கவா
- கைலாஷ் விஜயவர்கியா
- சவுத்ரி சந்திரபன் சிங்
- நரேந்திர சிங் தோமர்
- குசும் மெஹ்டேலே
- ரமாகாந்த் திவாரி
- ஓம் பிரகாசு துர்வே
- கிம்மத் சிங் கோத்தாரி
- அர்ச்சனா சிட்னிஸ்

## மாநில அமைச்சர்

- அனூப் மிசுரா
- மீனா சிங்
- ஜெகதீஷ் முபெல்
- பத்ரிலால் யாதவ்
- பரசு சந்திர ஜெயின்
- கமல் பட்டேல்
- நரோத்தம் மிசுரா
- அஜய் விஷ்னோய்
- உமாசங்கர் குப்தா
- அந்தர் சிங் ஆர்யா
- இராம்பால் சிங்

## முன்னாள் அமைச்சர்கள்

- சிவநாராயண் ஜாகிர்தார்
- எர்னாம் சிங் இரத்தோர்
- திலீப் பட்டேரே

## மேலும் பார்க்கவும்

- மத்திய பிரதேச அரசு
- மத்தியப் பிரதேச சட்டமன்றம்
# இச்தாக்ரி


காற்றாலைகள் பற்றிய இச்தாக்ரியின் கணக்குதான் முதலில் அறியப்பட்டதாகும். இவர் புகழ்பெற்ற பயணி-புவியியலாளர் இப்னு அவ்கலை பயணத்தின் போது சந்தித்தார். மேலும் இப்னு அவ்கல் இவரது படைப்புகளை *கிதாப் அல்-சூரத் அல்-அர்ட்* என்ற தனது புத்தகத்தில் இணைத்தார்.  

## இதனையும் காண்க

- இபின் கோர்தாத்பே
# அயோடோவளையயெக்சேன்



**அயோடோவளையயெக்சேன்** (*Iodocyclohexane*) என்பது C<sub>6</sub>H<sub>11</sub>I என்ற மூலக்கூற்று வாய்பாடால் விவரிக்கப்படும் ஒரு கரிம அயோடைடு சேர்மமாகும்.  

## தயாரிப்பு
ஐதரசன் அயோடைடை வளையயெக்சீனுடன் சேர்த்து வினை புரியச் செய்தால் அயோடோவளையயெக்சேன் உருவாகிறது.  

வளையயெக்சேனுடன் அயோடோஃபார்ம் சேர்த்து வினைபுரியச் செய்தும் மாற்று தயாரிப்பு முறையில் அயோடோவளையயெக்சேனை தயாரிக்கலாம்.  

## பண்புகள்
அயோடோவளையயெக்சேன் நிறமற்றது முதல் இலேசான சிவப்பு கலந்த மஞ்சள் நிறத்திலான சேர்மமாகும். எத்தனால், ஈதர் மற்றும் அசிட்டோன் ஆகிய கரைப்பான்களில் கரையக்கூடியதாகும்.  

## பயன்கள்
ஆவி மீள்கொதிப்பு நிலையின் கீழ் இருமெத்தில்பார்மமைடில் உள்ள அரைல் மெத்தில் ஈதர்களின் மெத்தில் குழுநீக்கல் வினைகளில் அயோடோவளையயெக்சேன் சேர்மம் ஒரு வினையாக்கியாகப் பயன்படுத்தப்படுகிறது.
# அயோடின் முப்புளோரைடு ஈராக்சைடு



**அயோடின் முப்புளோரைடு ஈராக்சைடு** (*Iodine trifluoride dioxide*) என்பது IO<sub>2</sub>F<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் அயோடைடு சேர்மமாகும். முதன்முதலில் 1969 ஆம் ஆண்டில் ஏங்கல்பிரெக்ட்டும் பீட்டர்சியும் இணைந்து இச்சேர்மத்தை கண்டறிந்தார்கள்.  

## தயாரிப்பு
மெட்டாபெரயோடிக் அமிலத்துடன் ஒலீயத்தைச் வினை புரியச் செய்தால் அயோடின் முப்புளோரைடு ஈராக்சைடு உருவாகிறது. நேரடியாக சூடுபடுத்தினாலோ அல்லது சூரிய ஒளிக்கு வெளிப்பட்டாலோ சிதைவடைகிறது.  

படிகநிலை மூலக்கூறுகள் இருமங்களாக காணப்படுகின்றன. 100°செல்சியசு வெப்ப நிலைக்கு மேலான வெப்பநிலையில் இது ஒருமமாக உள்ளது.  

## வேதிப் பண்புகள்
அயோடின் முப்புளோரைடு ஈராக்சைடு சூடுபடுத்தப்பட்டால் சிதைவடையும்.  
2IO<sub>2</sub>F<sub>3</sub> → 2IOF<sub>3</sub> + O<sub>2</sub>
# மலாக்ஸிஸ் டிஸ்காலர்


***மலாக்ஸிஸ் டிஸ்காலர்*** என்பது ஜான் லிண்ட்லியால் முதன்முதலில் விவரிக்கப்பட்ட லிலியோப்சிடாவைச் சேர்ந்த ஒரு இனமாகும், மலாக்ஸிஸ் டிஸ்காலர் மலாக்ஸிஸ் பேரினத்தையும், ஆர்கிடேசி குடும்பத்தையும் சேர்ந்ததாகும். ஆர்க்கிட் பூக்களின் வகையைச் சேர்ந்த இது இலங்கையை பூர்விகமாகக் கொண்டதாகும்.  

இது பொதுவாக ஊதா இலைகளையும் மஞ்சள் நிற பூக்களையும் கொண்டுள்ளது
# கேப்டன் மில்லர்


**கேப்டன் மில்லர்** (*Captain Miller*) 2024 இல் பொங்கல் வெளியீடாக வெளிவந்த காவிய- அதிரடித் திரைப்படம் ஆகும். அருண் மாதேசுவரன் இயக்கிய இப்படத்தை சத்ய ஜோதி படங்கள் தயாரித்திருந்தது. இப்படத்தில் தனுஷ் உடன் கன்னட நடிகர் சிவ ராஜ்குமார், பிரியங்கா அருள் மோகன், அதிதி பாலன், சுதீப் கிஷன், ஜான் கொக்கன் ஆகியோர் இணைந்து நடித்திருந்தனர்.  

## நடிகர்கள்
- தனுஷ் - அனலீசன்/கேப்டன் மில்லர்
- பிரியங்கா அருள் மோகன் - வேல்மதி
- சிவ ராஜ்குமார் - செங்கோலன்
- சுதீப் கிஷன் - இரஃபி
- அதிதி பாலன் - சகுந்தலா

### படப்பிடிப்பு
படமாக்கப்பட்டது.]]  
திரைப்படத்தின் முதன்மை படப்பிடிப்பு 2022 செப்டம்பர் 21 அன்று வி. எம். சுடுடியோவில் தொடங்கப்பட்டது.  

## இசை
இத்திரைப்படத்தில் தனுஷ், ஜி. வி. பிரகாஷ் குமார் ஏழாவது தடவையாக இணைந்து பணியாற்றியுள்ளனர்.  ஜி. வி. பிரகாஷ் குமார் முதன் முறையாக இயக்குநர் அருண் மாதேசுவரன் உடன் இணைந்திருக்கிறார்.  

### திரையரங்க வெளியீடு
இத்திரைப்படம் 2024 சனவரி 12 இல் தமிழர் திருநாளான பொங்கல் அன்று திரையரங்குகளில் வெளியிடப்பட்டது.  

#### வெளியீடு
வெளியீடு உரிமையை லைக்கா நிறுவனம் பெற்றது.  

## எதிர்காலம்
இயக்குநர் அருண் மாதேஸ்வரன் ஒரு பேட்டியில் இக்கதையை அடிப்படையாகக் கொண்டு மூன்று பகுதியாக எடுக்கத் திட்டம் இருப்பதாகக் கூறியிருக்கிறார்.
# தையோசுபைரோசு இரிவவுகானி



**தையோசுபைரோசு இரிவவுகானி** (*Diospyros revaughanii*) என்பது எபினேசியே (கருங்காலி) குடும்பத்தில் உள்ள ஒரு அரிய வகை மரமாகும்.  

மேற்கு இந்தியப் பெருங்கடலில் மொரிசியசு தீவில் காணப்படும் கருங்காலி மரத்தின் பல இனங்களில் இந்த மரம் ஒன்றாகும்.  

## விளக்கம்

இது 4 மீ உயரம் வளரும் குட்டையான தொடர்பசுமை தழைசெறிந்த மரமாகும். தடிமனான பெரிய இலைகள் செவ்வகம் அணுக்கமான வட்ட வடிவில் அமைகின்றன.
# அரங்கநாயகி



**அரங்கநாயகி** (ஆங்கிலம்: **Ranganayaki**, சமஸ்கிருதம்: रङ्गनायकी, romanized: Raṅganāyakī, பொருள்: 'ரங்கநாதரின் மனைவி'), ஒரு இந்து தெய்வம் ஆவார். **தாயார்** என்று அடைமொழியிட்டு அழைக்கப்படும் இவர், ஸ்ரீரங்கத்தில் உள்ள ஸ்ரீ ரங்கநாதசுவாமி கோவிலின் முதன்மையான பெண் தெய்வம் ஆவார். அவள் ஸ்ரீரங்கத்தின் வழிபாட்டு தெய்வமும் விஷ்ணுவின் அவதாரமுமான ரங்கநாதரின் மனைவி. லட்சுமியின் அவதாரமான இவரை **ரங்கநாயகி நாச்சியார்** என்றும் **பெரிய பிராட்டி** என்றும் அழைப்பர்.  

ரங்கநாயகி ஸ்ரீரங்கத்து மக்களாலும், வைணவர்களாலும் பெரிதும் போற்றப்படும் தெய்வமாவார். ஸ்ரீ வைஷ்ணவ சம்பிரதாயத்தின்படி இவர் அரங்கநாதருக்கு இணையாகக் கருதப்படுகிறார். தெய்வீக தம்பதியினரை வழிபடுவதற்கான வழிமுறைகளின் முதலும் முடிவுமாகக் கருதப்படுபவர்.  

## மேற்கோள் தரவுகள்
# ஏ. நல்லசிவன்

**ஏ. நல்லசிவன்** (22, பெப்ரவரி, 1922 - 20, யூலை, 1997) என்பவர் இந்திய அரசியல்வாதியும், தமிழ்நாட்டிலிருந்து இந்திய நாடாளுமன்ற மாநிலங்களவைக்கு தேர்ந்தெடுக்கப்பட்ட உறுப்பினரும் ஆவார். இவர் இந்திய மார்க்சியப் பொதுவுடமைக் கட்சி கட்சியின் சார்பாக மாநிலங்கலவைக்கு தேர்ந்தெடுக்கப்பட்டவர் ஆவார். இவர் 1981 இல் அக்கட்சியில் மாநிலத் செயலாளராக இருந்தவராவார்.  

## துவக்க கால வாழ்க்கை
ஏ. நல்லசிவன் தமிழ்நாட்டின், திருநெல்வேலி மாவட்டம், அம்பாசமுத்திரம் அருகே உள்ள பிரம்மதேசம் என்ற ஊரில் 22, பெப்ரவரி, 1922 அன்று ஒரு சைவக் குடும்பத்தில் பிறந்தார். 1981 ஆம் ஆண்டு மார்சிய பொதுவுடமைக் கட்சியின் மாநிலத் (தமிழ்நாடு) தலைவராக தேர்ந்தெடுக்கப்பட்டார். 1999 இல் கட்சியில் அரசியல் தலைமைக் குழு உறுப்பினராக ஆனார். 1989 இல் மாநிலங்களவை உறுப்பினராகத் தேர்ந்தெடுக்கப்பட்டார்.
# மானோங்


**மானோங்** (ஆங்கிலம்: *Manong*; மலாய்: *Manong*) என்பது மலேசியா, பேராக் மாநிலம், கோலாகங்சார் மாவட்டத்தில் (*Kuala Kangsar District*) அமைந்துள்ள ஒரு சிறுநகரம் ஆகும். பேராக் ஆற்றின் கரையோரத்தில் அமைந்துள்ள நகரம், பேராக் மாநிலத்தின் அரச நகரமான கோலாகங்சார் பெருநகரத்தில் இருந்து 26 கி.மீ. தொலைவில் உள்ளது.  

உலு கெனாஸ் நீர்வீழ்ச்சி (*Ulu Kenas*) போன்ற பல சூழல் சுற்றுலா தலங்களுடன், இந்த நகரம் சில பழைய கடை கட்டிடங்களுடன் மிகவும் அமைதியான சூழ்நிலையைக் கொண்டுள்ளது. இந்த நகரத்தில் வாழும் மக்களுக்கு பேராக் ஆறு இன்றும் ஒரு முக்கியப் போக்குவரத்து அமைப்பாக உள்ளது.  

## இயற்கை சூழல்

மானோங் நகரில் லதா உலு கெனாஸ் நீர்வீழ்ச்சி, குவார் நீர்வீழ்ச்சி (*Lata Guar*), பத்து பெச்சா நீர்வீழ்ச்சி (*Lata Pecah Batu*) மற்றும் உலு செலியாங் நீர்வீழ்ச்சி (*Lata Ulu Jeliang*) போன்ற பல அடுக்கு நீர்வீழ்ச்சிகள் உள்ளன.  

பாடாங் ராகுட் (*Padang Ragut*) எனும் குவார் நீர்வீழ்ச்சி; இயற்கை ஆர்வலர்கள் மற்றும் இயற்கை புகைப்பட ஆர்வலர்களுக்கு ஒரு சுவாரஸ்யமான இடமாகத் திகழ்கின்றது. மலைகளுடன் கூடிய பசுமையான வயல்வெளியைப் பின்னணியாகக் கொண்ட இந்த நகரம், நியூசிலாந்து நாட்டில் இருப்பது போன்ற உணர்வை ஏற்படுத்துவதாகவும் அறியப்படுகிறது.  

கம்போங் ஆரா பஞ்சாங் (*Kampung Ara Panjang*) எனும் கிராமப் பகுதியில் ஆரா பாஞ்சாங் எனும் வெந்நீர் ஊற்று உள்ளது. இது பிரதான சாலையில் இருந்து சுமார் 4 கி.மீ. தொலைவில் அமைந்துள்ளது. இதுவே கோலாகங்சார் மாவட்டத்தில் அமைந்துள்ள ஒரே வெந்நீர் ஊற்றாகும். கழிப்பறைகள், ஓய்வறைகள், கடைகள் மற்றும் குளியல் குளங்கள் போன்ற பல வசதிகள் அங்கு வழங்கப்படுகின்றன.
# யதுநந்தன் கல்லூரி, திக்வாரா



**ஒய். என். கல்லூரி** என்று அழைக்கப்படும் **யதுநந்தன்** **கல்லூரி** (*Yadunandan College, Dighwara*) பீகாரில் திக்வாராவில் உள்ள ஒரு பட்டப்படிப்பு கல்லூரி ஆகும். இது ஜெய் பிரகாசு பல்கலைக்கழகத்தின் ஒரு அங்கமாகும். இக்கல்லூரி, கலை மற்றும் அறிவியலில் இடைநிலை மற்றும் மூன்றாண்டு பட்டப் படிப்பை வழங்குகிறது.  

## வரலாறு
இக்கல்லூரி 1966 ஆம் ஆண்டு நிறுவப்பட்டது.  

## துறைகள்

- கலைகள்
  - இந்தி
  - உருது
  - ஆங்கிலம்
  - தத்துவம்
  - பொருளாதாரம்
  - அரசியல் அறிவியல்
  - வரலாறு
  - நிலவியல்
- அறிவியல்
  - கணிதம்
  - இயற்பியல்
  - வேதியியல்
  - விலங்கியல்
  - தாவரவியல்
# ஆஸ்கி-வில்சன் பல்லுறுப்புக்கோவைகள்

கணிதத்தில், **ஆஸ்கி-வில்சன் பல்லுறுப்புக்கோவைகள்**(*Askey–Wilson polynomials*) என்பது q- வில்சன் பல்லுறுப்புக்கோவைகள் என அழைக்கப்படுகிறது. இவை ஆஸ்கி என்பார் அறிமுகப்படுத்திய செங்குத்து பல்லுறுப்புக்கோவைகளின் வகையாகும். வில்சன் பல்லுறுப்புக்கோவைகளின் q-ஒப்புமைகளாகும் . ஆஸ்கி திட்டத்தில் விவரிக்கப்பட்டுள்ள சிறப்பு அல்லது கட்டுப்படுத்தும் நிகழ்வுகளாக 1 மாறியில் உள்ள பல செங்குத்து பல்லுறுப்புக்கோவைகள் அடங்கும். ஆஸ்கி-வில்சன் பல்லுறுப்புக்கோவைகள் என்பது மெக்டொனால்டு பல்லுறுப்புக்கோவைகளின் (அல்லது கூர்ன்விண்டர் பல்லுறுப்புக்கோவைகள் ) வகையின் (குறைக்கப்படாத அபைன் மூலங்களின அமைப்புக்கான சிறப்பு வகை), மற்றும் அவற்றின் 4 அளவுருக்கள் ,, , , ஆகியவை இந்த மூலங்கள் அமைப்பின் மூலங்கள் 4 மையத்திற்கு ஒத்திருக்கும.மற்றும் அவற்றின் }ஆகியவை இந்த மூலங்கள் அமைப்பின் மூலங்கள் 4 மையத்திற்கு ஒத்திருக்கும்.  
அவை கீழே உள்ளவாறு வரையறுக்கப்பட்டுள்ளன  

:<math>p_n(x) =  
p_n(x;a,b,c,d\mid q) :=  
a^{-n}(ab,ac,ad;q)_n\;_{4}\phi_3 \[\begin{matrix}  
q^{-n}&abcdq^{n-1}&ae^{i\theta}&ae^{-i\theta} \\  
ab&ac&ad \end{matrix}  
; q,q \] </math>  

இங்கு என்பது அடிப்படை மீபெருக்கல் சார்பு, , மற்றும் என்பது*q*போச்சம்மர் குறியீடு. ** ஆஸ்கி-வில்சன்சார்புகள்** என்பது தொகை இல்லா மதிப்புகளுக்கு பொதுமைப் படுத்தப்பட்டது..  

## நிரூபணம்
:<math>p_n(\cos{\theta}) = p_n(\cos{\theta};a,b,c,d\mid q)</math>  
என்பது தெரிந்ததால் மட்டுமே இம் முடிவை நிரூபிக்க முடியும்.  

*q*-போச்சமர் குறியீட்டின் வரையறையைப் பயன்படுத்துதல்  

:<math>p_n(\cos{\theta})=  
a^{-n}\sum_{\ell=0}^{n}q^{\ell}\(abq^{\ell},acq^{\ell},adq^{\ell};q\)_{n-\ell}\times\frac{\(q^{-n},abcdq^{n-1};q\)_{\ell}}{(q;q)_{\ell}}\prod_{j=0}^{\ell-1}\(1-2aq^j\cos{\theta}+a^2q^{2j}\)</math>  

which leads to the conclusion that it equals  
இதில் φ என்பது ஒரு அடிப்படைமீபெருக்கல் சார்பு, x = cos θ, மற்றும் (,,,)n என்பது q -போச்சமர் குறியீடு . ஆஸ்கி-வில்சன் சார்புகள் n இன் ஒருங்கிணைந்த மதிப்புகளுக்கு பொதுமைப்படுத்தலாகும்.  

:<math>a^{-n}(ab,ac,ad;q)_n\;_{4}\phi_3 \[\begin{matrix}  
q^{-n}&abcdq^{n-1}&ae^{i\theta}&ae^{-i\theta} \\  
ab&ac&ad \end{matrix}  
; q,q \] </math>
# ஜெய பிரகாசு மகளிர் கல்லூரி



**ஜே. பி. எம்.** என்று அழைக்கப்படும் **ஜெய பிரகாசு மகளிர் கல்லூரி** (*Jai Prakash Mahila College*), பீகாரில் உள்ள சாப்ராவில் அமைந்துள்ளது. இது ஜெய பிரகாசு பல்கலைக்கழகத்தின் ஒரு அங்கமாகும். இக்கல்லூரி கலை மற்றும் அறிவியலில் இடைநிலை மற்றும் மூன்றாண்டு பட்டப் படிப்பை வழங்குகிறது.  

## வரலாறு
இக்கல்லூரி 1955ஆம் ஆண்டு நிறுவப்பட்டது.
# டி. என். மனோகரன்


**டி. என். மனோகரன்** (T N Manoharan) ஒரு பட்டய கணக்காளர் மற்றும் இந்திய பட்டய கணக்காளர்கள் நிறுவனத்தின் (ICAI) முன்னாள் தலைவர் ஆவார். இந்தியாவின் நான்காவது பெரிய பொதுத்துறை வங்கியான கனரா வங்கியின் முன்னாள் தலைவர் ஆவார்.  

மனோகரன் NDTV Profit இலும் CNN IBN "Indian of the Year 2009" இலும் இருந்து "பிசினஸ் லீடர்ஷிப் விருது" பெற்றுள்ளார். 2010 ஆம் ஆண்டில், வர்த்தகம் மற்றும் தொழில் துறையில் அவரது சிறந்த பங்களிப்பிற்காக இந்திய அரசால் பத்மஸ்ரீ விருது வழங்கி கௌரவிக்கப்பட்டார்.
# பார்லேரியா போபோவீ



**பார்லேரியா போபோவீ** (தாவர வகைப்பாட்டியல்: *Barleria popovii*) என்பது முண்மூலிகைக் குடும்பம் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "பார்லேரியா" பேரினத்தில், 303 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரம், மிக அருகிய தாவரங்களில் ஒன்றாகும். ஏமன் நாட்டின் அகணிய தாவரமாகும். இதன் வாழிடம், வெப்ப மண்டல, துணை வெப்ப மண்டல காடுகள் ஆகும்.
# கோபா தீவு



**கோபா தீவு** (*Koba Island*) என்பது அரபுரா கடலில் உள்ள அரு தீவுகளில் உள்ள ஒரு தீவு ஆகும். இது இந்தோனேசியாவின் மலுகு மாகாணத்தில் அமைந்துள்ளது. இதன் பரப்பளவு 1723 சதுர கிலோமீட்டர் ஆகும். தீவுக்கூட்டத்தில் உள்ள மற்ற முக்கிய தீவுகள் தனஹ்பேசர்(வோகம் என்றும் அழைக்கப்படுகிறது), கோப்ரூர், கோலா, மைக்கூர் மற்றும் டிராங்கன் ஆகியவை ஆகும்.
# கொடும்பாவி எரித்தல்

கொடும்பாவி எரிப்பு, பிரேசில், 1909]]  
, எரியும் மத்தாப்புகளுடன், இராவணனின் உருவம்]]  
**கொடும்பாவி கொளுத்துதல்** (*Effigy*) என்பது ஒரு குறிப்பிட்ட மனிதரை உருவகப்படுத்தும் விதமாக முழு உருவ பொம்மையை எரித்தல் ஆகும். அரசியல் எதிர்ப்புப் போராட்டங்களில் தாங்கள் எதிர்க்கும் மனிதருக்கு குறியீட்டுத் தண்டனைக் கொடுக்க பயன்படுத்தப்படும் தற்காலிக பொம்மைகளும், சமய விழாக்களை ஒட்டி மரபாக எரிக்கப்படும் உருவங்களும் கொடும்பாவி என்று பொதுவாக அழைக்கபடுகிறன்றன. ஐரோப்பிய பண்பாட்டில், கடந்த காலங்களில், நீதித் துறையால், குற்றவாளியைக் முறையாக கைது செய்ய முடியாதபோதும், சமூக அவமானம் மற்றும் ஒதுக்கிவைக்கும் பரவலான நீதி நடைமுறைகளிலும் கொடும்பாவிகள் பயன்படுத்தப்பட்டன.  

வட இந்தியாவில், பாரம்பரியமான இராமலீலை விழாவின் ஒரு பகுதியாக பத்து தலை இராவணனின் மிகப் பெரிய உருவத்தை வட இந்தியாவில் எரிக்கின்றனர். மெக்சிகோவிலும். அமெரிக்காவிலும் அரசியல்வாதிகளை சித்தரிக்கும் விதமாக கொடும்பாவி மொம்மைகளை போராட்டங்களில் கலந்து கொள்பவர்கள் அடிக்கின்றனர்.  

## தமிழ்நாட்டில்
நாட்டில் பாவச் செயல்கள் பெருகிவிட்டால் மழை பெய்யாது என்ற நம்பிக்கை தமிழ்நாட்டு மக்களிடம் இருந்தது. இதனால் மழை பெய்யாத காலங்களில் அதற்கு பரிகாரமாக பாவத்தின் உருவமாக ஒரு கொடும்பாவி உருவத்தை செய்து, அதை ஊர் ஊராக இழுத்துச் சென்று இறப்புச் சடங்குகளுடன் தீவைத்து எரிக்கும் சடங்குகள் ஒரு காலத்தில் செய்யப்பட்டன. இது இருபதாம் நூற்றாண்டில் போராட்ட வடிவங்களில் இடம்பெற்றது. 1980களில் இலங்கை இனப் படுகொலையை எதிர்த்து தமிழ்நாட்டில் நடந்த மாணவர் போராட்டங்களில் சிங்கள ஆட்சியாளர்களின் கொடும்பாவியை எரித்தல் என்பது தமிழ்நாட்டின் எல்லா பகுதிகளிலும் நடந்தது.
# செம்பழுப்பு பிடரி சிரிப்பான்

**செம்பழுப்புத் பிடரி சிரிப்பான்** (*Chestnut-crowned laughingthrush*)(*துரோகலோப்டெரான் எரித்ரோசெபாலம்*) என்பது லியோத்ரிச்சிடே குடும்பத்தில் உள்ள ஒரு பறவை ஆகும். இது பூட்டான், சீனா, இந்தியா மற்றும் நேபாளத்தில் காணப்படுகிறது.  
மேற்கு வங்காளத்தில் உள்ள நியோரா பள்ளத்தாக்கு தேசிய பூங்காவில் ]]  

வெள்ளி காது சிரிப்பான், முன்பு ஒரு துணையினமாக சேர்க்கப்பட்டது, இப்போது தனி இனமாக கருதப்படுகிறது.
# அயோடின் நைட்ரேட்டு



**அயோடின் நைட்ரேட்டு** (*Iodine nitrate*) என்பது INO<sub>3</sub>. என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் I–O–NO<sub>2</sub> என்ற மூலக்கூற்று கட்டமைப்பில் உள்ள ஒரு சகப் பிணைப்புச் சேர்மமாகும்.  

## தயாரிப்பு
பாதரசம்(II) நைட்ரேட்டுடன் ஈதரிலுள்ள அயோடின் வினைபுரிவதால் அயோடின் நைட்ரேட்டு உருவாகிறது..  

## பண்புகள்
ஒரு வாயுவாக இது சற்று நிலையற்றது. −3.2×10−2 s−1 என்ற விகித மாறிலியுடன் அயோடின் நைட்ரேட்டு சிதைகிறது. வளிமண்டலத்தில் இந்த இரசாயனத்தின் உருவாக்கமும் ஓசோனை அழிக்கும் திறனும் ஆய்வு செய்யப்பட்டுள்ளன. இந்த சூழலில் சாத்தியமான சில வேதி வினைகள்:  

:IONO<sub>2</sub> → IO + NO<sub>2</sub>  
:IONO<sub>2</sub> → I + NO<sub>3</sub>  
:I + O<sub>3</sub> → IO + O<sub>2</sub>
# வளையச் சிரிப்பான்

**வளையச் சிரிப்பான்** (*Collared laughingthrush*)(*துரோகலோப்டெரான் யெர்சினி*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது வியட்நாமில் மட்டுமே காணப்படும் அகணிய உயிரி.  

வளையச் சிரிப்பானின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் மிதவெப்பமண்டல அல்லது வெப்பமண்டல உயரமான புதர் நிலம் ஆகும். இது வாழ்விட இழப்பால் அச்சுறுத்தப்படுகிறது.
# அயோடின் முப்புரோமைடு



**அயோடின் முப்புரோமைடு** (*Iodine tribromide*) என்பது IBr<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## பண்புகள்
அயோடின் முப்புரோமைடு அடர் பழுப்பு நிறம் கொண்ட ஒரு நீர்மமாகும். எத்தனால் மற்று ஈதர் ஆகிய கரைப்பான்களுடன் இது கலக்கும்.  

## பயன்கள்
உலர் அரித்துருவாக்கல் செயல்முறைகளில் அயோடின் முப்புரோமைடு பயன்படுகிறது.
# பார்லேரியா அகன்தோய்டெசு


|]]  
**பார்லேரியா அகன்தோய்டெசு** (தாவர வகைப்பாட்டியல்: *Barleria acanthoides*) என்பது முண்மூலிகைக் குடும்பம் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "பார்லேரியா" பேரினத்தில், 303 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இதன் இணைப்பெயரே *Barleria noctiflora* என்பதாகும். இத்தாவரத்தின் பிறப்பிடமாக, சாட், சீபூத்தீ, எகிப்து, எரித்திரியா, எத்தியோப்பியா, இந்தியா, கென்யா, ஓமான், பாக்கித்தான், சவூதி அரேபியா, சோமாலியா, சூடான், தன்சானியா, உகாண்டா, யெமன் ஆகிய நாடுகள் கருதப்படுகின்றன. இவற்றின் அகணிய தாவரம் எனலாம்.
# செவ்வால் சிரிப்பான்

**செவ்வால் சிரிப்பான்** (*Red-tailed laughingthrush-துரோகலோப்டெரான் மில்நெய்*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும்.  

## துணையினங்கள்
செவ்வால் சிரிப்பான் சிற்றினத்தின் கீழ் நான்கு துணையினங்கள் அடங்கும்:  

- *துரோகலோப்டெரான்* *மில்நெய் மில்நெய்* டேவிட், 1874 (புஜியான் மாகாணம், தென்கிழக்கு சீனா)
- *துரோகலோப்டெரான் மில்நெய் சார்ப்பி* ரைப்பான், 1901 (தெற்கு & கிழக்கு மியான்மர், வடமேற்குதாய்லாந்து, வடக்கு & மத்திய லாவோஸ், வடமேற்கு வியட்நாம், மற்றும் தென் சீனா (மேற்கு, தெற்கு & தென்கிழக்கு யுன்னார், மேற்கு குவாங்ஷி).
- *துரோகலோப்டெரான் மில்நெய் சைனியாநம்* இசுட்ரெசுமேன், 1930 (தென்கிழக்கு சீனா (தென்கிழக்கு சிச்சுவான், வடக்கு குயிசூ, மத்திய & வடகிழக்கு குவாங்ஷி, தெற்கு ஹுனான் மாகாணம், வடக்கு குவாங்டொங்).
- *துரோகலோப்டெரான் மில்நெய் விட்ரி* (தெலாகோர், 1932) (தெற்கு லாவோஸ், வியட்நாம்)

## விளக்கம்
*துரோகலோப்டெரான் மில்நெய்* சிரிப்பானின் உடல் நீளம் 26–28 வரை வளரலாம். இதன் எடை சுமார் 66–93 கிராம் (2.3–3.3 oz) இருக்கும். இந்த நடுத்தர அளவிலான சிரிப்பான்கள் மந்தமான பழுப்பு மஞ்சள்-சாம்பல் நிறத்தில், பிரகாசமான பழுப்பு-நிறத் தலையுடன் கரு முகத்துடன், வெண்மையான காதுகள் மறைந்து காணப்படும். இறக்கைகளும் வால்களும் கருஞ்சிவப்பு நிறத்தில் இருக்கும்.  

## பரவலும் வாழிடமும்

செவ்வால் சிரிப்பான் சீனா, லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணலாம். இந்த பறவைகள் முக்கியமாகப் பரந்த இலை பசுமையான காடுகளின் அடிப்பகுதியில் வாழ்கின்றன.  

இவை மலைப்பகுதிகளில் வாழக்கூடியன. பொதுவாகக் கடல் மட்டத்திலிருந்து சுமார் உயரத்தில் வாழ்கின்றன.  

## நடத்தை
செவ்வால் சிரிப்பான், முக்கியமாகப் பூச்சிகள் மற்றும் சிறிய கணுக்காலிகள் (வண்டுகள், அசகாவம், முதலியன). ஆனால் பெர்ரி மற்றும் பழங்கள் (குறிப்பாக சௌரௌஜா இனங்கள்) ஆகியவற்றை உணவாக உட்கொள்கிறது. இனப்பெருக்க காலம் ஏப்ரல் முதல் சூன் வரை நீடிக்கும். ஆண் மற்றும் பெண் என இரு பறவைகளும் கூடுகளைக் கட்டுவதில் பங்களிக்கின்றன. முக்கியமாகப் புற்கள் மற்றும் மூங்கில் இலைகளால் செய்யப்பட்ட நேர்த்தியான கோப்பை போன்று கூடுகள் காணப்படும். இது தரை மட்டத்திலிருந்து சுமார் 1 மீ உயரத்தில் கட்டப்பட்டும். பெண் சிரிப்பான் 2-3 முட்டைகளை இடுகின்றன. இவை 17-18 நாட்களுக்கு அடைகாக்கப்படுகிறது. குஞ்சுகள் இரண்டு பெற்றோர்களாலும் உணவளிக்கின்றன. குஞ்சுகள் 14-16 நாட்களில் வளர்ச்சியடைந்த பின் கூட்டை விட்டு வெளியேறுகின்றன.
# முருகதாசா

**முருகதாசா** (பிறப்பு: 1900) என்று அழைக்கப்பட்ட **ஏ. முத்துசுவாமி ஐயர்** 1930-40களில் புகழ்பெற்ற ஒரு பழம்பெரும் தமிழ்த் திரைப்பட இயக்குநரும், திரைக்கதை எழுத்தாளரும், பத்திரிகை ஆசிரியரும் ஆவார். சுந்தரமூர்த்தி நாயனார் (1937), பட்டினத்தார் (1936), நந்தனார் (1942) போன்ற பல தமிழ்த் திரைப்படங்களை இயக்கியுள்ளார்.  

தொடக்கத்தில் இவர் *சித்ரவாணி* என்ற பத்திரிகையின் ஆசிரியராகப் பணியாற்றினார். இப்பத்திரிகையின் உதவி ஆசிரியராக பி. எஸ். இராமையா இருந்தார். ஏ. கே. சேகர், கே. ராம்நாத் போன்ற இயக்குநர்கள் இவருக்குக் கீழ் பணியாற்றினார்கள். 1956 இல் வெளிவந்த *தெனாலி ராமகிருஷ்ணா* என்ற தெலுங்குத் திரைப்படத்துக்கு திரைக்கதை எழுதினார். 1963 இல் இவருக்கு கலைமாமணி விருது வழங்கப்பட்டது.  

## இயக்கிய திரைப்படங்கள்
- பக்த ராம்தாஸ் (1935)
- மார்க்கண்டேயா (1935)
- பட்டினத்தார் (1936)
- சுந்தரமூர்த்தி நாயனார் (1937)
- கிராதா அர்ஜுனா (ஊர்வசி சாகசம்) (1940)
- வேணுகானம் (1941)
- பாதுகா பட்டாபிஷேகம் (1941)
- நந்தனார் (1942)
- ஜெமினியின் 'ஞானசௌந்தரி' (1948)
# செம்பழுப்பு முதுகு சிபியா



**செம்பழுப்பு முதுகு சிபியா** (***லியோப்டிலா அனெக்டென்சு***) லியோத்ரிச்சிடே குடும்பத்தில் உள்ள ஒரு குருவி சிற்றினம் ஆகும்.  

இது முன்பு *கெட்டோரோபாசியா* பேரினத்தில் வைக்கப்பட்டது ஆனால் இப்போது ***லியோப்டிலா*** எனும் பேரினத்தில் உள்ள ஒரே சிற்றினமாகும்.  

இது இமயமலையிலிருந்து தென் மத்திய வியட்நாம் வரை காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# லியோத்ரிக்சு



***லியோத்ரிக்சு*** (*Leiothrix*) என்பது லியோத்ரிச்சிடே குடும்பத்தில் உள்ள பாசரைன் பறவைகளின் பேரினமாகும். இவை லியோசிச்லாசு, பார்விங்ஸ், மின்லா மற்றும் சிபியா ஆகியவற்றைக் கொண்ட ஒரு உயிரிக்கிளையினைச் சேர்ந்தவை. சிபியா இவற்றின் நெருங்கிய உறவினர்களாக இருக்கலாம்.  

## வகைப்பாட்டியல்
*லியோத்ரிக்சு* பேரினமானது 1832ஆம் ஆண்டில் இங்கிலாந்து இயற்கை ஆர்வலர் வில்லியம் ஜான் ஸ்வைன்சனால் அறிமுகப்படுத்தப்பட்டது. பேரினப் பெயர் பண்டைய கிரேக்க *லியோசு* அதாவது "மென்மையான" மற்றும் *திரிக்சு* "முடி" என்று பொருள்படும். லியோத்ரிக்சு பேரினத்தின் மாதிரி இனமாக செவ்வலகு லியோத்திரிக்சு உள்ளது.  

இப்பேரினம் இரண்டு சிற்றினங்களைக் கொண்டுள்ளது:  
| *லியோத்ரிக்சு அர்ஜென்டாரிசு* | வெள்ளிக் காது மெசியா | தென்கிழக்கு ஆசியா |
| --- | --- | --- |
| *லியோத்ரிக்சு லுடியா* | செவ்வலகு லியோத்ரிக்சு அல்லது "பெக்கின் நைட்டிங்கேல்", | இந்தியா, பூட்டான், நேபாளம், மியான்மர் மற்றும் திபெத்தின் சில பகுதிகள். |

இவற்றின் மென்மையான வண்ணங்களும், திறமையான பாடலும் இச்சிற்றினத்தினைப் பிரபலமான செல்லப் பறவைகளாக ஆக்குகின்றன.
# கோமாய் ஆறு


**கோமாய் ஆறு** (*Gomai River*) இந்தியாவின் தபதி ஆற்றின் துணை நதியாகும். இது சாத்பூரா மலைத்தொடரில் தோன்றி உருவாகி, பிரகாசாவிலிருந்து கிழக்கே 2 கி.மீ. தொலைவில் தப்தி ஆற்றுடன் கலக்கிறது. கோமாய் ஆறும் சுசுரி ஆறு (சுல்தான்பூரைக் கடந்து செல்கிறது), திப்ரியா ஆறு (மண்டனே வழியாகச் செல்கிறது), உம்ரி ஆறு மற்றும் சுகி ஆறு உட்பட பல சிறிய துணை நதிகளைக் கொண்டுள்ளது.  

## புகைப்படங்கள்

## இதனையும் காண்க

- இந்திய ஆறுகளின் பட்டியல்
# தஞ்சோங் துவாலாங்



**தஞ்சோங் துவாலாங்** (ஆங்கிலம்: *Tanjung Tualang*; மலாய்: *Tanjung Tualang*; சீனம்: 丹绒都阿朗) என்பது மலேசியா, பேராக் மாநிலம், கிந்தா மாவட்டத்தில் (*Kinta District*) அமைந்துள்ள ஒரு கிராமப்புற நகரம்; முக்கிம் ஆகும். பத்து காஜா மாவட்ட நகராண்மைக் கழகத்தின் கீழ் நிர்வகிக்கப் படுகிறது. ஈப்போ மாநகரத்தில் இருந்து 30 கி.மீ. தொலைவில் உள்ளது.  

1900-ஆம் ஆண்டுகளின் முற்பகுதியில், இந்தக் கிராமப்புற நகர்ப்பகுதி மலேசியாவின் முக்கிய ஈயச் சுரங்க நகரங்களில் ஒன்றாக விளங்கியது. தஞ்சோங் துவாலாங் நகரம் அதன் பெயரை துவாலாங் (*Tualang*) எனப்படும் ஒரு வகை மரத்தில் இருந்து பெற்றதாக அறியப்படுகிறது. பின்னர் ஒரு பெரிய ஈயச் சுரங்க நிறுவனமான தோ ஆலாங் (*Toh Allang Chinese Tin Ltd*) நிறுவனத்தின் பெயரும் இந்த இடத்திற்குப் பயன்படுத்தப்பட்டது.  

## பொது
1939-இல் தஞ்சோங் துவாலாங் மலாயா பொதுவுடைமை கட்சிக்கு (*Communist Party of Malaya*) ஒரு முக்கியப் புகலிடமாகவும் விளங்கியது. அந்த்க கட்சியில் அந்த்க கட்டத்தில் நன்கு அறியப்பட்ட மலாய்த் தலைவர் ரசீட் மைதீன் (*Rashid Maidin*) என்பவர் து லுங் சான் (*Tu Lung Shan*) எனும் மற்றொரு சீனத் தலைவரால் தஞ்சோங் துவாலாங் பகுதியில் பணியில் அமர்த்தப்பட்டார்.  

## பொருளாதாரம்
1900-களின் மத்தியப் பகுதியில் தஞ்சோங் துவாலாங்கின் சுரங்கப் பகுதிகளைப் பல பன்னாட்டு ஈயச் சுரங்க நிறுவனங்கள் தங்களின் கட்டுப்பாட்டில் வைத்து இருந்தன. அந்த நிறுவனங்கள்:  

- கீழ் பேராக் ஈய நிறுவனம் – *Lower Perak Tin Dredging*
- தெற்கு கிந்தா ஒருங்கிணைந்த நிறுவனம் – *Southern Kinta Consolidated*
- தெற்கு மலாயன் ஈய நிறுவனம் – *Southern Malayan Tin Dredging*
- ஆசுட்ரல் அமேல்கமேட் ஈய நிறுவனம் – *Austral Amalgamated Tin*
- ஆசுபோர்ன் & சாப்பிள் ஈய நிறுவனம் – *Osborne & Chapple*
- பெர்னாஸ் பட்டய மேலாண்மை ஈய நிறுவனம் – *Pernas Chartered Management*
- மலேசிய சுரங்க நிறுவனம் – *Malaysian Mining Corporation*

1970-ஆம் ஆண்டுகளில் சுமார் 5 மிகப் பெரிய ஈய அகழ்வாய்வு இயந்திரங்கள் (*Dredging Machines*) இருந்தன. அவை உலகின் மிகப்பெரிய ஈயம் தோண்டும் இயந்திரங்களில் ஒரு பகுதியாகும். தஞ்சோங் துவாலாங்கில் பல சிறிய வகை ஈயம் தோண்டும் இயந்திரங்களும் இருந்தன. பெரிய இயந்திரங்கள் பொதுவாக ஐரோப்பிய நிறுவனங்களுக்குச் சொந்தமானவை. உள்ளூர் சுரங்க நிறுவனங்கள் "பாலோங்" (*Palong*) வகை சுரங்க முறைகளைப் பயன்படுத்தின.  

### நன்னீர் குளங்கள்
இன்றைய நிலையில் அந்தப் பழைய சுரங்கப் பகுதிகள், நன்னீர் இறால் மீன்களை வளர்ப்பதற்கான நன்னீர் குளங்களாக மாற்றப்பட்டுள்ளன. சில பகுதிகள் செம்பனை தோட்டங்களாக மாற்றப்பட்டன. அதே வேளையில் ஏராளமான ரப்பர் தோட்டங்களும் உள்ளன. அந்தத் தோட்டங்கள் தனிநபர்களுக்கும் பன்னாட்டு நிறுவனங்களுக்கும் சொந்தமானவையாக உள்ளன.  

## காட்சியகம்
# கெட்டிரோபாசியா



***கெட்டிரோபாசியா*** (*Heterophasia*) **சிபியாசு**, லியோத்ரிச்சிடே குடும்பத்தில் உள்ள ஒரு பறவை பேரினமாகும்.  

## சிற்றினங்கள்
சிலரால், *கெ. பிக்காயிட்சு* மட்டும் கொண்ட ஒற்றை வகை உயிரலகுப் பேரினமாகக் கருதப்படுகிறது. இருப்பினும், ஏழு சிற்றினங்கள் பொதுவாக அறியப்படுகின்றன:  

- செம்பழுப்பு சிபியா, *கெட்டிரோபாசியா கேபிசுட்ராட்டா* &#x2013; சில வேளைகளில் *மலாசியசு* பேரினத்தில்
- சாம்பல் சிபியா, *கெட்டிரோபாசியா கிராசிலிசு* &#x2013; சில வேளைகளில் *மலாசியசு* பேரினத்தில்
- அடர் முதுகு சிபியா, *கெட்டிரோபாசியா மெலனோலூகா* &#x2013; சில வேளைகளில் *மலாசியசு* பேரினத்தில்
- கருந்-தலை சிபியா அல்லது தெசுகோடினின் சிபியா, *கெட்டிரோபாசியா தெசுகோடின்சி* &#x2013; *மலேசியா*, முன்பு *கெ. மெலனோலூ* சிற்றினமாகக் கருதப்பட்டது
- வெண் காது சிபியா, *கெட்டிரோபாசியா ஆரிகுலரிசு* &#x2013; சில வேளைகளில் *மலாசியசு* பேரினத்தில்
- அழகிய சிபியா, *கெட்டிரோபாசியா புல்செல்லா* &#x2013; சில வேளைகளில் *மலாசியசு* பேரினத்தில்
- நீண்ட வால் சிபியா, *கெட்டிரோபாசியா பிக்காயிட்சு*
# நெடுவால் சிபியா



**நெடு வால் சிபியா** (**கெட்டோரோபாசியா பிக்காயிட்சு**) என்பது தென்கிழக்கு ஆசியாவில் காணப்படும் லியோத்ரிச்சிடே சிற்றினமாகும். இந்த சிற்றினம் ஒரு காலத்தில் திமாலிடே என்ற பெருங் குடும்பத்தில் வைக்கப்பட்டது. ஆனால் இந்த குடும்பம் பிரிக்கப்பட்டு இச்சிற்றினம் லியோத்ரிச்சிடே குடும்பத்தில் சிரிப்பான்களுடன் வைக்கப்பட்டது. இந்த சிற்றினம் சில சமயங்களில் *கெட்டோரோபாசியா* பேரினத்தில் உள்ள ஒற்றை உயிரலகு சிற்றினமாகக் கருதப்படுகிறது. மற்ற சிற்றினங்கள் *மலேசியாசு* பேரினத்தில் வைக்கப்பட்டன.  
அருணாச்சலப் பிரதேசத்தில்]]  

## பரவலும் வாழிடமும்
நீண்ட வால் கொண்ட சிபியா இமயமலையிலிருந்து தென்கிழக்கு ஆசியா மற்றும் சுமாத்திரா வரைக் காணப்படுகிறது. இது பசுமையான காடுகள், ஓக் மற்றும் பைன் காடுகள், இரண்டாம் நிலை வளர்ச்சிக் காடுகள், பெரிய மரங்கள் மற்றும் வன விளிம்பு போன்ற வாழ்விடங்களில் காணப்படுகிறது.
# பாலிநகர்



<templatestyles src="Module:Infobox/styles.css"></templatestyles>  
**பாலிநகர்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது மாந்தை கிழக்கு பிரதேச செயலாளர் பிரிவில் அமைந்துள்ளது. இது மாங்குளத்துக்கு மேற்கே சுமார் 15 கிலோமீட்டர் தூரத்தில் அமைந்துள்ளது.  

## பாடசாலைகள்
மு/பாலிநகர் மகா வித்தியாலயம்
# ரவுல் டிசுரிப்சு

**ரெவரெண்ட் பாதர் ரவுல் டெசுரிப்சு** (*Reverend Father Raoul Desribes*) ஒரு தொல்பொருள் ஆராய்ச்சியாளர் ஆவார். இவர் லெபனான் நாட்டில் குறிப்பாக ராசு பெய்ரூட்டில் உள்ள மினெட் டேலியின் தொல்பொருள் தளத்தில் ஆராய்ச்சி மேற்கொண்டார்.  

லெபனானில் வரலாற்றுக்கு முந்தைய இவரது பணிக்காக குறிப்பிடத்தக்க ஒரு பிரெஞ்சு இயேசு சபையின் தொல்பொருள் ஆராய்ச்சியாளர் ஆவார். இவர் 1856 ஆம் ஆண்டு பிறந்தார். இவர் 1940 ஆம் ஆண்டு இறந்தார்.  

இவர் இரண்டு பேலியோலிதிக் என்னும் பழைய கற்கால எலும்பு மற்றும் எறியுளிகளைக் கண்டுபிடித்தார்.
# கல்லிருப்பு



<templatestyles src="Module:Infobox/styles.css"></templatestyles>  
**கல்லிருப்பு** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது மாந்தை கிழக்கு பிரதேச செயலாளர் பிரிவில் அமைந்துள்ளது. இது மாங்குளத்துக்கு தென்மேற்கே சுமார் 12 கிலோமீட்டர் தூரத்தில் அமைந்துள்ளது.  

## கோவில்கள்
கல்லிருப்பு கண்ணகி அம்மன் கோவில்
# தையோசுபைரோசு தெசெல்லாரியா



**தையோசுபைரோசு தெசெல்லாரியா** ( **கருப்பு கருங்காலி**, **போயிஸ் டிபென் நொயர்** அல்லது **மொரிசியக் கருங்காலி** ) (*Diospyros tessellaria*) என்பது எபெனேசியே குடும்பத்தில் உள்ள ஒரு வகை மரமாகும்.  

இந்த மரம் மேற்கு இந்தியப் பெருங்கடலில் மொரிஷியசு தீவில் உள்ள பல கருங்காலி இனங்களில் ஒன்றாகும், மேலும் ஒரு காலத்தில் அந்த தீவின் மிகவும் பொதுவான, தாவரப் பரவலாக கருங்காலி இனமாக இருந்தது.  

## விளக்கம்
# செர்போகாலோன் லாட்டிசிமம்



**செர்போகாலோன் லாட்டிசிமம்** என்பது பாலிபோடியாசி குடும்பத்தில் உள்ள ஒரு வகையான பூக்கள் அற்றதும் நீண்டு சன்னமான இலைகளை மிகுதியாக உடையதுமாகிய பசுந்தாவர வகை பெரணியாகும். இது ஈக்வடார் நாட்டில் மட்டுமே காணப்படுகிறது. துணை வெப்பமண்டல அல்லது வெப்பமண்டல ஈரமான தாழ்நில காடுகளே இதன இயற்கை வாழ்விடமாகும். இத்தாவரம், வாழ்விட இழப்பால் அச்சுறுத்தப்படுகிறது.
# உபனோ பள்ளத்தாக்கு தளங்கள்


## அகழ்வாராய்ச்சி வரலாறு
உபனோ பள்ளத்தாக்கு பகுதியில் நவீனத்துவத்திற்கு முந்தைய குடியேற்றத்தின் ஆரம்ப சான்றுகள் 1970 களில் கண்டுபிடிக்கப்பட்டன. இசுடீபன் ரோசுடெய்ன் பிரான்சின் ஆராய்ச்சி மையத்தின் தொல்பொருள் ஆய்வாளர், 1990களில் இப்பகுதியில் அகழ்வாராய்ச்சியைத் தொடங்கினார். ஈக்வடார் அரசாங்கம் 2015 இல் உபனோ பள்ளத்தாக்கின் லிடார் (LIDAR) கணக்கெடுப்புக்கு நிதியளித்த பின்னர் தளங்களின் ஆய்வு துரிதப்படுத்தப்பட்டது, இது முன்னர் கண்டறியப்பட்டதை விட பல குடியேற்றங்களைக் கண்டறிய உதவுகிறது. இரோசுடெய்ன் குழு ஜனவரி 2024 இல் *அறிவியலில்* LIDAR கணக்கெடுப்பில் இருந்து தங்கள் கண்டுபிடிப்புகளை வெளியிட்டது.  

## தளங்களின் விளக்கம்
அறியப்பட்ட தளங்கள் உபனோ ஆற்றுப்பள்ளத்தாக்கில் முழுவதும் பரவியுள்ளன. ரோஸ்டனின் குழு பதினைந்து குடியேற்றங்களைக் கண்டுபிடித்ததாக அறிவித்தது, அவற்றில் ஐந்து "பெரிய குடியேற்றங்கள்" என்று விவரிக்கப்பட்டது; இக்குழுவினர் குறிப்பாக கிழமோபே மற்றும் சங்கே என அழைக்கப்படும் இரண்டு குடியிருப்புகளின் அகழ்வாராய்ச்சிக்கு முன்னுரிமை அளித்தனர். கிலாமோப்பின் மையப் பகுதியானது கிசா பீடபூமி அல்லது தியோத்திவாக்கனின் முக்கிய வெளியுடன் ஒப்பிடக்கூடிய ஒரு பகுதியை உள்ளடக்கியது. சில குடியிருப்புகளைச் சுற்றி பள்ளங்களும் சாலைத் தடைகளும் காணப்பட்டன, இவை அச்சுறுத்தல்களுக்கு எதிராக தற்காத்துக் கொள்ள வேண்டி உருவாக்கப்பட்டிருக்கலாம் என்று கூறப்படுகிறது.  

உபனோ பள்ளத்தாக்கு தளங்களின் நகரமயமாக்கப்பட்ட பகுதிகள் விவசாய நிலங்களால் சூழப்பட்டதாகக் கண்டறியப்பட்டது, இதில் வயல்கள் மற்றும் மலையோர மொட்டை மாடிகள் ஆகியவை அடங்கும், அவை சோளம், மரவள்ளி மற்றும் இனிப்பு உருளைக்கிழங்கு போன்ற பயிர்களை வளர்க்கும் இடங்களாகின்றன. இந்த விவசாய நிலங்கள் வடிகால் வாய்க்கால் மற்றும் கால்வாய்களின் ஒருங்கமைவால் கட்டுப்படுத்தப்பட்டன. அருகாமையில் உள்ள சங்கே எரிமலை இப்பகுதிக்கு சாகுபடி செய்வதற்கு வளமான மண்ணை வழங்கியிருப்பதாக ரோஸ்டைன் ஊகிக்கிறார்.
# ருத்திரபிரயாகை கார்த்திகேய சுவாமி கோயில்


**கார்த்திகேய சுவாமி கோயில்** என்பது இந்தியாவின், உத்தரகண்ட் மாநிலம் ருத்திரபிரயாகை மாவட்டத்தில் ருத்திரபிரயாகை-போகாரி சாலையில் கனக் சௌரி கிராமத்திற்கு அருகில் கடல் மட்டத்தில் இருந்து சுமார் 3050 மீட்டர் உயரத்தில் உச்சியில் அமைந்துள்ள ஒரு கோயிலாகும். கார்த்திகேய சுவாமி கோயிலானது, சிவபெருமானின் மூத்த மகனான கார்த்திகேயனுக்காக (வட இந்தியாவில் முருகன் சிவனின் மூத்த பிள்ளையாக கருதப்படுகிறார்) கட்டப்பட்டது. அவர் தன் தந்தையின் மீதான பக்திக்கு சான்றாக தனது எலும்புகளையும் உடலையும் அவருக்கு காணிக்கை ஆக்கினார். இந்நிகழ்வு இங்கு நடந்திருக்கலாம் என பக்தர்களால் நம்பப்படுகிறது. தென்னிந்தியாவில் கார்த்திகேய சுவாமியை முருகன் என்று அழைக்கப்படுகிறார்.  

கோயிலில் தொங்கவிடப்பட்டுள்ள நூற்றுக்கணக்கான மணிகளின் ஒலி அங்கிருந்து சுமார் 800 மீட்டர் தொலைவுவரைக் கேட்கிறது. கார்த்திகை பூர்ணிமா நாளில் இங்கு வந்து மணியைக் கட்டி சுவாமி தரிசனம் செய்தால், பக்தர்களில் வேண்டுதல் நிறைவேறும் என்ற நம்பிக்கை உள்ளது. தினமும் மாலை சந்தியா கால ஆரத்தி நடக்கிறது. சில சமயங்களில் கோவிலில் ஏற்பாடு செய்யப்படும் மஹா-பந்தர் அல்லது பிரமாண்ட விருந்தானது பக்தர்கள் மற்றும் சுற்றுலாப் பயணிகளை ஈர்கும் ஒரு சிறப்பு அம்சமாகும்.  

## தொன்மம்

கர்வால் இமயமலையில் கார்த்திகேயனுக்காக கட்டப்பட்ட இந்தக் கோயிலுக்குப் பின்னால் ஒரு தொன்மம் உள்ளது. இந்து தொன்மங்களின்படி, சிவபெருமான் தன் மகன்களான விநாயகப் பெருமானுக்கும் கார்த்திகேயனுக்கும் ஒரு போட்டி வைக்கிறார். யார் முதலில் உலகை ஏழுமுறை சுற்றி வருகிறாறோ அவர் அனைவராலும் முதலில் வணங்கப்படும் பெருமையைப் பெறுவார் என்கிறார். இதைக் கேட்ட கார்த்திகேயன் தன் வாகனத்தில் உலகை வலம் வர புறப்படுகிறார். அதே நேரத்தில் விநாயகப் பெருமான் தன் பெற்றோரான சிவனையும், பார்வதியையும் ஏழு முறை வலம் வந்து, அதுவே உலகை வலம் வந்ததாக பொருள் என்கிறார். விநாயகனின் செயலால் மகிழ்ந்த சிவபெருமான் அவருக்கே அனைத்து பூசைகளிலும் முதல் மரியாதை கிடைக்கும் பாக்கியத்தை வழங்குகிறார். பிறகு நடந்ததை அறிந்த கார்த்திகேயன் கோபம் கொள்கிறார். மேலும் தனது பயபக்தியின் அடையாளமாக தனது உடலையும் எலும்புகளையும் தன் தந்தைக்கு காணிக்கை ஆக்குகிறார். வெண்ணிற எலும்புகளெள்ளாம் ஒன்றாகி சுயம்புவடிவ காத்திகேய சுவாமியாகி தேவர்களுக்கெல்லாம் காட்சியளிக்காறார். சிவபெருமான் முருகனின் திருவிளையாடலைப் புரிந்து கொண்டு, அவரை அவ்விடத்திலேயே பக்தர்களுக்கு எழுந்தருளி பக்தர்களுக்கு அருள் வழங்குமாறு பணித்தார். அதன்படியே வெண்ணிறச் சுயம்புத் திருமேனியுடன் (வெண்பலிங்குக் கல்) கார்திகேய சுவாமி அருள்பாலிக்கிறார். இங்கிருந்து சூரிய உதயத்தையும் சூரியன் மறைவையும் கண்டு களிக்க முடியும். குளிர் காலத்தில் இக்கோயில் பனியால் மூடியிருக்கும்.  

## மேலும் பார்க்கவும்
- ருத்திரபிரயாகை
- உத்தராகண்டம்
# மஞ்சள் தொண்டை இலைக்குருவி



**மஞ்சள் தொண்டை இலைக்குருவி** (*Yellow-throated leafbird*)(*குளோரோப்சிசு பலவானென்சிசு*) என்பது குளோரோப்சிடே குடும்பத்தில் உள்ள ஒரு பறவை சிற்றினமாகும். இது பிலிப்பீன்சில் உள்ள பலவான் பகுதியில் மட்டுமே காணப்படும் அகணிய உயிரி ஆகும்.  

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடு ஆகும்.  

பலவான் இலைக்குருவி என்பது பரந்த இறக்கைகள் மற்றும் நீண்ட வால் கொண்ட ஒரு சிறிய பறவையாகும். இதன் உடல் பச்சை நிறத்திலும் தொண்டை மஞ்சள் நிறம் கொண்டது. இதன் மூலம் இதனை எளிதில் அடையாளம் காணலாம். இதன் பச்சை நிறம் வனத்தில் பறந்து கொண்டிருக்கும் போது பச்சை நிற இலைகளுக்கு இடையில் இவற்றைப் பார்ப்பதை மிகவும் கடினமாக்குகிறது. எனவே "இலைப்பறவை" என்று பெயர் பெற்றன.  

பலவான் இலைக்குருவி பொதுவாகக் காடு, வன விளிம்பு மற்றும் புதர்க் காடுகளில் காணப்படுகிறது. இது வன விதானத்தில் பூச்சிகள் மற்றும் சிறிய பழங்களை உண்பதற்காக தன் கூர்மையான மெல்லிய அலகினைப் பயன்படுத்துகிறது. பலவான் இலைப்பறவை பலாபாக், புசுவாங்கா, கலாய்ட், கொரோன், குலியோன், டுமாரன் மற்றும் பலவான் நிலப்பரப்பில் காணப்படுகிறது.
# ஓசிமம்


## சூழலியல்
*எண்டோக்ளிட்டா மலபாரிகஸ்* உட்பட சில லெபிடோப்டெரா இனங்களின் லார்வாக்களால் *ஓசிமம்* இனங்கள் உணவுத் தாவரங்களாகப் பயன்படுத்தப்படுகின்றன.  

## வகைப்பாட்டியல்
இந்த இனமானது கார்ல் லின்னேயஸ் என்பவரால், 1753 ஆம் ஆண்டு *ஸ்பீசீஸ் பிளாண்டரம்* என்ற புத்தகத்தின் பக்கம் 597 இல் வெளியிடப்பட்டது.  
*Ocimum* இனத்தின் பெயர் துளசிக்கான பண்டைய கிரேக்க வார்த்தையான என்பதிலிருந்து பெறப்பட்டது.  
## இனங்கள்
பன்னாட்டு தாவரவியல் அறிஞர்களால் ஏற்றுக்கொள்ளப்பட்ட 65 இனங்கள் கீழே தரப்பட்டுள்ளன.  

### கலப்பினங்கள்
- *Ocimum × africanum* <small>Lour.</small>- ஆப்பிரிக்கா, மடகாஸ்கர், சீனா, இந்திய துணைக்கண்டம், இந்தோசீனா; குவாத்தமாலா, சியாபாஸ், நெதர்லாந்து அண்டிலிஸ், கிழக்கு பிரேசில் ஆகியவற்றில் காணப்படுகிறது.
- எலுமிச்சை துளசி - *ஓசிமம் × சிட்ரியோடோரம்* ( *ஓ. அமெரிக்கன்* × *ஓ. பசிலிகம்* )
- ஆப்பிரிக்க நீல துளசி - *Ocimum kilimandscharicum* × *basilicum* (Dark Opal)

### முந்தைய வகைப்பாட்டியல் முறை
- *Basilicum polystachyon* <small>(L.) Moench</small> (as *O. polystachyon* <small>L.</small>)
- *Isodon inflexus* <small>(Thunb.) Kudô</small> (as *O. inflexum* <small>Thunb.</small>)
- *Frankenia salina* <small>(Molina) I.M.Johnst.</small> (as *O. salinum* <small>Molina</small>)
- *Mosla scabra* <small>(Thunb.) C.Y.Wu & H.W.Li</small> (as *O. punctulatum* <small>J.F.Gmel.</small> and *O. scabrum* <small>Thunb.</small>)
- *Orthosiphon aristatus* <small>(Blume) Miq.</small> (as *O. aristatum* <small>Blume</small>)
- *Orthosiphon pallidus* (as *O. somaliense* <small>Briq.</small>)
- *Perilla frutescens* var. *crispa* <small>(Thunb.) W.Deane</small> (as *O. crispum* <small>Thunb.</small>)
- *Perilla frutescens* var. *frutescens* (as *O. frutescens* <small>L.</small>)
- *Plectranthus scutellarioides* <small>(L.) R.Br.</small> (as *O. scutellarioides* <small>L.</small>)

## சாகுபடியும், பயன்பாடும்
பெரும்பாலான சமையல் மற்றும் அலங்கார துளசிகள் *Ocimum basilicum* இன் சாகுபடியாகும் மற்றும் இனங்களுக்கு இடையில் பல கலப்பினங்கள் உள்ளன. தாய் துளசி ( *ஓ. பாசிலிகம் வர். தைர்சிஃப்ளோரா* ) என்பது தாய் உணவு வகைகளில் ஒரு பொதுவான மூலப்பொருளாகும், சோம்பு போன்ற வலுவான சுவையுடன், தாய் கறி மற்றும் பொரியல்களை சுவைக்கப் பயன்படுகிறது. எலுமிச்சை துளசி ( *Ocimum × citriodorum* ) என்பது *O. அமெரிக்கன்* மற்றும் *O. பாசிலிகம்* இடையே ஒரு கலப்பினமாகும் . இது அதன் எலுமிச்சை சுவைக்காக குறிப்பிடப்படுகிறது மற்றும் சமையலில் பயன்படுத்தப்படுகிறது.  

புனித துளசி அல்லது *துளசி* ( *ஓ. டெனுஃப்ளோரம்* ) என்பது வைஷ்ணவத்தின் சில பிரிவுகளில் விஷ்ணுவுக்குப் பிரியமானதாகப் போற்றப்படும் ஒரு புனித மூலிகையாகும்.*துளசி* இந்தியாவில் தேநீர், குணப்படுத்தும் மருந்துகள் மற்றும் அழகுசாதனப் பொருட்களில் பயன்படுத்தப்படுகிறது, மேலும் இது தாய் சமையலுக்கும் பயன்படுத்தப்படுகிறது.அமேசானியன் துளசி ( *ஓ. கேம்பேச்சியானம்* ) ஒரு தென் அமெரிக்க இனமாகும், இது பெரும்பாலும் அயாஹுவாஸ்கா சடங்குகளில் அதன் வாசனைக்காகப் பயன்படுத்தப்படுகிறது, இது மோசமான பார்வைகளைத் தவிர்க்க உதவும் என்று கூறப்படுகிறது. *O. centraliafricanum* செப்பு வைப்புகளின் இருப்புக்கான ஒரு காட்டி இனமாக மதிப்பிடப்படுகிறது.  

-
# பெரிய பச்சை இலைக்குருவி


**பெரிய பச்சை இலைக்குருவி** (*Greater green leafbird*)(*குளோரோப்சிசு சோனெரத்தி*) என்பது பச்சைக்குருவி குடும்பத்தில் உள்ள ஒரு பறவை சிற்றினம் ஆகும். இது சின்ன பச்சைக்குருவியிலிருந்து (*குளோரோப்சிசு சயனோபோகன்* ) சக்திவாய்ந்த அலகு, மஞ்சள் தொண்டை மற்றும் பெண் பறவையின் கண் வளையம் ஆகியவற்றால் வேறுபடுகிறது. ஆண் *கு. சயனோபோகனில்* காணப்படும் கருப்பு தொண்டைப் பகுதியில் மஞ்சள் கரை இல்லாதது.  

## பரவலும் வாழிடமும்
பெரிய பச்சை இலைக்குருவி, புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இந்தோனேசியாவில், சுமாத்திரா, போர்னியோ, நடுனா தீவுகள், சாவகம் மற்றும் பாலி ஆகிய இடங்களில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள், முக்கியமாகப் பழைய-காடுகள் ஆனால் இரண்டாம் நிலை காடுகள் மற்றும் விளிம்புகள் ஆகும்.  

## நடத்தை
பெரிய பச்சை இலைக்குருவி விதான மட்டத்தில் பறப்பது மிகவும் தெளிவாகத் தெரிகின்றது. இது கிளைகளுக்கு இடையில் குதித்து ஒரு மரத்திலிருந்து மற்றொரு மரத்திற்குப் பறக்கிறது. இது பெரும்பாலும் பழம்தரும் அத்தி மரங்களை அதிகம் நாடுகிறது. பூச்சிகள் மற்றும் சிறிய முதுகெலும்பில்லாத விலங்குகளையும் உணவாக எடுத்துக்கொள்கிறது.  

பெரிய பச்சை இலைப்பறவை உரத்த குரலைக் கொண்டுள்ளது.  

கூண்டு பறவை வர்த்தகத்திற்காக அதிகம் சிக்கியதன் மூலம் இந்த சிற்றினம் அச்சுறுத்தப்படுகின்றது. இதன் வரம்பின் பெரும்பகுதிகளில் அரிதாக அல்லது மறைந்துவிட்டன.
# அயோடின் ஓராக்சைடு



**அயோடின் ஓராக்சைடு** (*Iodine monoxide*) என்பது IO என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின் மற்றும் ஆக்சிசன் தனிமங்கள் சேர்ந்து ஓர் இருமச் சேர்மமாக இது உருவாகிறது. அயோடினின் பல ஆக்சைடு சேர்மங்களில் அயோடின் ஓராக்சைடு ஒர் எளிய ஆக்சைடாகும். ஆக்சிசன் மோனோபுளோரைடு, குளோரின் ஓராக்சைடு மற்றும் புரோமின் ஓராக்சைடு இயங்குறுப்புகள் போன்ற இயங்குறுப்பாகவும் அயோடின் ஓராக்சைடு செயல்படுகிறது.  
## தயாரிப்பு
அயோடினும் ஆக்சிசனும் சேர்ந்து அயோடின் ஓராக்சைடு உருவாகிறது:  

: I<sub>2</sub> + O<sub>2</sub> → 2 IO  

## வேதிப் பண்புகள்
அயோடின் ஓராக்சைடு நைட்ரிக் ஆக்சைடுடன் வினையில் ஈடுபடுகிறது:  

:2 IO + 2 NO → I<sub>2</sub> + 2 NO<sub>2</sub>  

## வளிமண்டலம்
வளிமண்டலத்தில் அயோடோமெத்தேன் போன்ற சேர்மங்களில் இருந்து கிடைக்கும் அயோடின் அணுக்கள் ஓசோனுடன் வினைபுரிந்து அயோடின் ஓராக்சைடு இயங்குறுப்பை உருவாக்குகின்றன:  

I<sub>2</sub> + 2 O<sub>3</sub> → 2 IO + 2 O<sub>2</sub>
# துடுப்பாட்ட பெருமையின் அருங்காட்சியகம்



**துடுப்பாட்ட பெருமையின் அருங்காட்சியகம்** (*Blades of Glory Cricket Museum*) என்பது இந்தியாவின் மகாராட்டிர மாநிலம் புனேவில் அமைந்துள்ள துடுப்பாட்ட நினைவு அருங்காட்சியகம் ஆகும். இது மகாராட்டிர மேனாள் துடுப்பாட்ட வீரர் ரோஹன் பேட்டால் நிறுவப்பட்டது. இதனை சச்சின் டெண்டுல்கர் திறந்துவைத்தார். இந்த அருங்காட்சியகம் பரப்பளவில் அமைக்கப்பட்டுள்ளது. உலகக் கோப்பை வென்ற அணிகளின் அணித்தலைவர்கள் கையொப்பமிட்ட துடுப்பாட்ட மட்டைகள், உலகக் கோப்பை வென்ற அணிகளின் உறுப்பினர்கள் கையொப்பமிட்ட மட்டைகள், 2011 துடுப்பாட்ட உலகக் கோப்பையை வென்ற இந்திய அணியில் கையெழுத்திட்ட உடை உட்பட 51,000க்கும் மேற்பட்ட துடுப்பாட்டம் தொடர்புடைய பொருட்களின் சேகரிப்புகளுடன் கூடிய காட்சி மாடம். பிரபல பன்னாட்டு துடுப்பாட்ட வீரர்கள் கையொப்பமிட்டுப் பயன்படுத்திய தனிப்பட்ட பொருட்களும் காட்சிப்படுத்தப்பட்டுள்ளன. 450க்கும் மேற்பட்ட பன்னாட்டு துடுப்பாட்ட வீரர்கள் இந்த அருங்காட்சியகத்தைப்பார்வையிட்டுள்ளனர்.
# ராஜா தினகர் கேல்கர் அருங்காட்சியகம்



**ராஜா தினகர் கேல்கர் அருங்காட்சியகம்** (*Raja Dinkar Kelkar Museum*) இந்தியாவின் மகாராட்டிர மாநிலம் புனேவில் உள்ளது. இது மருத்துவர் தினகர் ஜி. கேல்கரின் (1896-1990) தொகுப்புகளை, இவரது ஒரே மகன் ராஜாவின் நினைவாகக் காட்சிப்படுத்த அர்ப்பணிக்கப்பட்டுள்ளது. மூன்று மாடிக் கட்டிடத்தில் 14ஆம் நூற்றாண்டைச் சேர்ந்த பல்வேறு சிற்பங்கள் உள்ளன. யானைத் தந்தம், வெள்ளி மற்றும் தங்கத்தால் செய்யப்பட்ட ஆபரணங்கள், இசைக்கருவிகள், போர் ஆயுதங்கள் மற்றும் பாத்திரங்கள் காட்சிப்படுத்தப்பட்டுள்ளன.  

அருங்காட்சியகத்தில் இப்போது 20,000க்கும் மேற்பட்ட பொருட்கள் உள்ளன. இவற்றில் 2,500 காட்சிக்கு வைக்கப்பட்டுள்ளன. இவை முக்கியமாக 18 மற்றும் 19ஆம் நூற்றாண்டுகளின் அன்றாட வாழ்க்கை மற்றும் பிற கலைப் பொருட்களிலிருந்து முக்கியமாக இந்திய அலங்காரப் பொருட்களைக் கொண்டிருக்கின்றன. இந்த அருங்காட்சியகத்தின் சேகரிப்பு பண்டிடத அபிஜீத் ஜோசியின் முக்கிய படைப்புகள் உட்பட அக்கால இந்தியக் கலைஞர்களின் திறமைகளைச் சித்தரிக்கிறது.  

இந்தியாவில் கொரோனா பெருந்தொற்று நோய்களின் போது, அருங்காட்சியகம் மெய் நிகர் அருங்காட்சியகமாகச் செயல்பட்டது.  

## சேகரிப்பு

- கதவு சட்டங்கள்
- பாத்திரங்கள்
- ஆபரணங்கள்
- இசைக்கருவிகள்
- வெவ்வேறு ஓவியங்கள் மற்றும் சிற்பங்கள்

## படங்கள்
அருங்காட்சியகத்தில் காட்சிக்கு வைக்கப்பட்டுள்ள பொருட்களில் பின்வருவன அடங்கும்.  

## சந்திரசேகர் ஆகாஷே அருங்காட்சியகப் பிரிவு
சந்திரசேகர் ஆகாஷே அருங்காட்சியகப்பிரிவில் மறைந்த தொழிலதிபர் சந்திரசேகர் ஆகாஷே, அவரது மகன்களான பண்டித்ராவ் ஆகாஷே மற்றும் தியானேஷ்வர் ஆகாஷே ஆகியோரால் வழங்கப்பட்ட பண்டைய இந்திய இசைக்கருவிகளின் தொகுப்பு காட்சிப்படுத்தப்பட்டுள்ளது. சந்திரசேகர் ஆகாசு மற்றும் அருங்காட்சியகத்தின் நிறுவனர் திங்கர் ஜி.கேல்கரின் நான்காவது உறவினர்கள் ஆகியோரின் உறவைப் போற்றும் வகையில் இப்பிரிவிற்கு சந்திரசேகர் ஆகாஷே அருங்காட்சியகப் பிரிவு எனப் பெயரிடப்பட்டது.  

## மேலும் பார்க்கவும்

- இந்தியாவில் உள்ள அருங்காட்சியகங்களின் பட்டியல்
# கடல் வெற்றி நினைவிடம்

**கடல் வெற்றி நினைவிடம்** (ஆங்கிலம்: *Victory at Sea Memorial*; ) என்பது 1971-இன் இந்திய-பாக்கித்தான் போருக்குப் பிறகு கட்டப்பட்ட இந்திய நினைவுச்சின்னம். இது இந்தியக் கடற்படை மற்றும் கிழக்கு கடற்படை மாலுமிகளுக்கு அர்ப்பணிக்கப்பட்டுள்ளது. இது விசாகப்பட்டினம் கடற்கரைச் சாலையில் 1996-இல் கட்டப்பட்டது.  

## வரலாறு
1971ஆம் ஆண்டு கிழக்கு பாக்கித்தானில் நடைபெற்ற விடுதலைப் போரில், இந்தியக் விமானம் தாங்கி கப்பலான ஐ. என். எசு. விக்ரானந்தினை அழிக்க பாக்கித்தான் கடற்படை விசாகப்பட்டினம் துறைமுகத்தைக் குறிவைத்தது. ஆனால் இந்திய கடற்படை பாக்கித்தான் நீர்மூழ்கிக் கப்பலான பி. என். எசு. காசியை விசாகப்பட்டினம் கடற்கரையில் மூழ்கடித்து, அந்தப் போரில் முதல் வெற்றியைப் பெற்றது.
# தியு 142 வானூர்தி அருங்காட்சியகம்


<templatestyles src="Module:Coordinates/styles.css"></templatestyles>  
**தியு 142 வானூர்தி அருங்காட்சியகம்** (*TU 142 Aircraft Museum*) இந்தியாவின் ஆந்திரப் பிரதேசத்தில் உள்ள விசாகப்பட்டினத்தில் அமைந்துள்ள ஒரு பாதுகாக்கப்பட்ட தூவுபோல்வ் தியு-142 வானூர்தி ஆகும். விசாகப்பட்டிணம் நகரச் சுற்றுலா மேம்பாட்டின் ஒரு பகுதியாக நிறுவப்பட்டது. இது திசம்பர் 2017-இல் இந்தியக் குடியரசுத் தலைவர் ராம்நாத் கோவிந்தால் முறையாகத் திறந்து வைக்கப்பட்டது.  

## சேவை
தியு 142 வானூர்தி இந்தியக் கடற்படையில் 29 ஆண்டுகள் சேவையாற்றி உள்ளது. இந்த வானுர்தி 29 மார்ச் 2017 அன்று அரக்கோணத்தில் உள்ள ஐ. என். எஸ். ராஜாளியில் படைப்பிரிவிலிருந்து ஓய்வுபெறும் போது 30,000 மணி நேரம் விபத்தில்லாமல் சேவையாற்றியது குறிப்பிடத்தக்கது.  

## வானூர்தி அருங்காட்சியகம்
இந்த விமானத்தை அருங்காட்சியகத்தில் பாதுகாக்க ஆந்திரப் பிரதேச அரசு முடிவு செய்தது. திட்ட வளர்ச்சிக்கான செலவு சுமார் ₹14 கோடி செலவிட்டது. இதற்கு ஆந்திரப் பிரதேச சுற்றுலா வளர்ச்சிக் கழகம் நிதியளித்தது.
# ஐ. என். எசு. சப்பல் (கே94)


இது இப்போது கருநாடகாவின் கார்வாரில் உள்ள இரவீந்திரநாத் தாகூர் கடற்கரையில் ஒரு அருங்காட்சியகக் கப்பலாக உள்ளது.  

இந்தப் போர்க்கப்பல் இப்போது இந்தியாவின் கருநாடக மாநிலம் கார்வார் நகரில் உள்ள இரவீந்திரநாத் தாகூர் கடற்கரையில் ஒரு சிறப்புப் பைஞ்சுதைத் தளத்தில் நிலைநிறுத்தப்பட்டுள்ளது.  

கப்பல் தலைவன், மாலுமிகள், மருத்துவர்கள் போன்ற ஆடை அணிந்த மனித உருப்படிவங்கள் அருங்காட்சியகத்திற்குள் உள்ளன. போர்க்கப்பல் அருங்காட்சியகத்தில் ஏவுகணைகளின் பிரதிகளும் காட்சிக்கு வைக்கப்பட்டுள்ளன.
# கலிப் அருங்காட்சியகம், புது தில்லி



**மிர்சா கலிப் அருங்காட்சியகம்** (Ghalib Museum, New Delhi) என்பது புது தில்லியில் உள்ள 18ஆம் நூற்றாண்டின் உருது கவிஞர் மிர்சா கலிப்பின் வாழ்க்கை மற்றும் காலங்கள் பற்றிய ஒரு அருங்காட்சியகம் ஆகும். புது தில்லியின் கலிப் அகாதமியின் நிர்வாகக் கட்டுப்பாட்டின் கீழ் இந்த அருங்காட்சியகம் உள்ளது. இந்த அருங்காட்சியகம் 13ஆம் நூற்றாண்டின் சூபி துறவி குவாஜா நிஜாமுதீனின் கல்லறைக்கு அருகில் அமைந்துள்ளது.  

## வரலாறு
இந்த அருங்காட்சியகம் கலிப் அகாதமி கட்டிடத்தின் மூன்றாவது மாடியில் அமைந்துள்ளது. 22 பிப்ரவரி 1969 அன்று கலிப் நூற்றாண்டு விழாவில் இந்தியாவின் 3வது குடியரசுத் தலைவர் சாகீர் உசேன் அவர்களால் முறையாகத் திறந்து வைக்கப்பட்டது. இந்த அருங்காட்சியகத்தில் கலிப் வசித்த இடங்கள், உணவுப் பழக்கம் மற்றும் கவிஞரின் உடைகள் மற்றும் அவரது காலங்களின் படங்கள் உள்ளன. இந்த அருங்காட்சியகத்தில் முகலாய காலத்தைச் சேர்ந்த முத்திரைகள், நாணயங்கள், தபால் தலைகள் மற்றும் கையெழுத்து மாதிரிகள் உள்ளன. ம. பி. உசைன், சதீஷ் குஜ்ரால், அனிசு பரூக்கி போன்ற புகழ்பெற்ற கலைஞர்களின் ஓவியங்கள் அருங்காட்சியகத்தின் முக்கிய ஈர்ப்புகளில் சில. கலிப்பின் கவிதை எழுத்துக்கள் மற்றும் கலிப்பின் கவிதைகளை அடிப்படையாகக் கொண்ட பிற கலைப் படைப்புகளும் காட்சிக்கு வைக்கப்பட்டுள்ளன.  

மிர்சா கலிபின் கல்லறை அகாதமி கட்டிடத்திற்கு அருகில் உள்ளது. இது நிஜாமுதீன் தர்காவிற்குச் செல்லும் வழியில் கட்டிடத்தின் இணைக்கப்பட்ட முற்றத்தில் அமைந்துள்ளது. உமாயூனின் கல்லறை அருங்காட்சியகத்திலிருந்து நடந்து செல்லும் தூரத்தில் உள்ளது.  

## படங்கள்

## கலைப்பொருட்கள்

- கையெழுத்து பிரதிகள்

- கடிதங்கள்

- அஞ்சல் முத்திரைகள்

- நாணயங்கள்

- அஞ்சல் தலைகள்

கலிப்பை நினைவுகூரும் வகையில், இந்தியாவில் மட்டுமின்றி பாக்கித்தானிலும் தபால் தலைகள் வெளியிடப்பட்டன.  

## மேலும் பார்க்கவும்

- கலிப்
# ஜவகர் கோளரங்கம்


**ஜவகர் கோளரங்கம்** (*Jawahar Planetarium*) என்பது இந்தியாவின் உத்தரப் பிரதேசத்தில் உள்ள பிரயாக்ராஜ் நகரில் அமைந்துள்ளது. இது 1979-இல் கட்டப்பட்டது. இக்கோளரங்கம் நேரு-காந்தி குடும்பத்தின் முன்னாள் வசிப்பிடமான ஆனந்த பவனுக்கு அருகில் அமைந்துள்ளது. ஆனந்த பவன் தற்போது அருங்காட்சியகமாக உள்ளது. இது 'ஜவகர்லால் நேரு நினைவு நிதி' (1964-இல் நிறுவப்பட்டது) மூலம் நிர்வகிக்கப்படுகிறது. இதன் தலைமையகம் புது தில்லியில் உள்ள தீன் மூர்த்தி பவனில் உள்ளது.  

ஒவ்வொரு ஆண்டும், இந்தியாவின் முதல் பிரதமரின் பிறந்தநாளான நவம்பர் 14 அன்று, ஜவகர்லால் நேரு நினைவு நிதியத்தின் அனுசரணையில் ஏற்பாடு செய்யப்படும் மதிப்புமிக்க 'ஜவகர்லால் நேரு நினைவு விரிவுரை' கோளரங்கத்தில் நடத்தப்படுகிறது.  

## மேலும் பார்க்கவும்

- இந்தியாவில் வானியல் தொலைநோக்கு நிலையம்
- நேரு கோளரங்கம்
- சுவாமி விவேகானந்தர் கோளரங்கம், மங்களூர்
# மூசா தக்ரி அருங்காட்சியகம்



**மூசா தக்ரி அருங்காட்சியகம்** (*Musa Dakri Museum*) என்பது உத்தரப்பிரதேசம் அலிகார் முஸ்லிம் பல்கலைக்கழகத்தில் உள்ள ஒரு அருங்காட்சியகம் ஆகும். இது கென்னடி அறையில் வைக்கப்பட்டுள்ளது.  

## வரலாறு
பல்கலைக்கழகத்தின் முதல் அருங்காட்சியகம் நிஜாம் அருங்காட்சியகம் ஆகும். சர் சையத் தொல்லியல் அருங்காட்சியகம் 1950களில் நிறுவப்பட்டது.  

மூசா தக்ரி அருங்காட்சியகம் 2014-இல் இந்த இரு அருங்காட்சியக சேகரிப்புகளின் இணைப்பால் நிறுவப்பட்டது. பல்கலைக்கழகத்திற்கு US$500,000 நன்கொடையாக வழங்கிய மூசா தக்ரியின் நினைவாக இது பெயரிடப்பட்டது. 2014ஆம் ஆண்டு மாற்றப்பட இருந்த சில தொல்பொருட்கள் காணாமல் போயின.  

## தொகுப்புகள்

### சர் சையத் மாடம்
பல்பன் காலத்துக் கல்வெட்டு ஒன்று இங்கு வைக்கப்பட்டுள்ளது.  

### ஆர். சி. கவுர் மாடம்
இந்த மாடத்தில் அட்ராஞ்சி கெடாவிலிருந்து தோண்டியெடுக்கப்பட்ட கலைப்பொருட்கள் உள்ளன.